
מכרז לאספקה של רובוט  לחיטוי סביבת המטופל 
באמצעות קרינה על-סגולית (UV)

מכרז מס' 11699598

תשובות לשאלות

שאלה (לסעיף 6 במבוא המינהלי): קיימת הגדרה לרובוטים המאושרים או בתהליכי אישור של תקינה רפואית FDA , EU , אמ"ר.
למיטב ידיעתנו לא קיימת בארצות הברית תקינת FDA עבור מכשור זה אלא תקינת EPA .
האם במובן זה, EC Declaration of Conformity ותקינת EPA מספקים ?

תשובה: כן.

שאלה (לסעיף 6 במבוא המינהלי): ...אין מדובר במכשור רפואי לבצוע הליך רפואי אלא במוצר חיצוני אשר מבצע חיטוי ולפיכך ניתן להסתפק בדרישת איכות חומרים כגון CE .

תשובה: מדובר במכשיר בעל השלכות ישירות על מטופלים, ועל כן לא ניתן להסתפק בדרישת איכות חומרים. עם זאת, ר' תשובה לשאלה הקודמת.

שאלה (לסעיף 6 במבוא המינהלי): הפתרון המוצע על ידנו... נמצא בבחינה של מספר מוסדות רפואיים בעולם אולם טרם נרכש באופן רשמי. אנו מבקשים להקל בתנאי סף זה ולאפשר להציע רובוט אשר נמצא בבחינה או אשר בוצע פיילוט עבורו. 

תשובה: אין שינוי בתנאי הסף. אם המציע מעריך, שבתוך כמה שבועות (לפני ההכרעה על בחירת הספק) יעמוד בתנאי הסף, הוא רשאי להגיש הצעה. מכל מקום, זכייה במכרז מותנה בעמידה בתנאי הסף.

שאלה (לסעיף 8 במבוא המינהלי): לוחות הזמנים למכרז צפופים ביותר. מרבית היצרנים בתחום אינם ישראלים ולכן יש צורך בתרגום פורמאלי של מסמכי המכרז, להעבירו ליצרנים להתייחסות וכן לקבל מהם רשימת שאלות והבהרות  )ישנן הצהרות הנדרשות מהיצרן(.  אנו
מבקשים שתאפשרו מועד נוסף להגשת שאלות הבהרה וכן לדחות את מועד ההגשה ב- 6 שבועות לפחות, זאת על מנת שנוכל להתייחס במלוא הרצינות למכרז ולהגיש הצעה ראויה.

תשובה: אין באפשרותנו לדחות את מועד ההגשה. 

שאלה (לסעיף 9 במבוא המינהלי): נבקש הבהרה עבור התקופה הנדרשת.

תשובה: אכן נפלה טעות בפרק ג'. התקופה היא 5 שנים (ולא 6).

שאלה (לסעיף 19 במבוא המינהלי): אנו מפנים את תשומת לב המזמין לכך שסכום הציונים כפי שמופיע בסעיף מסתכם לכדי 105% . אנא הבהרתכם בנדון.

תשובה: הצדק אתכם. לא לכך התכוונו, אך אין בכך בעיה. ננרמל את התוצאות לסולם של 100.

שאלה (לסעיף 19 במבוא המינהלי): אתם מציינים כי לא ייפתחו הצעות מחיר של מי שלא נמצאו מתאימים לפי שיקולי האיכות. אנא ציינו מה ציון הסף למציאת מתמודד מתאים מבחינה איכותית, כמקובל.

תשובה: לא נקבנו במספר סתמי. קביעת סף האיכות תתועד ותנומק. הנימוקים יוצגו לכל מי שיחפוץ בכך בסוף התהליך.
שאלה (לסעיף 5 בפרק ג'):  נבקש לקבל את הפרמטרים עבור מבחני הקבלה.
מבקשים לקבל את פרק הזמן המוגדר שבין תום תקופת ההרצה לבין קבלת
מכתב "כתב הקבלה" מהלקוח. מהו סטטוס המכשיר במידה ותקופה זו עולה על
חודש ימים?

תשובה: אין בידינו פרמטרים של מבחני הקבלה בשלב זה. 
הזמן עד לכתב הקבלה תלוי במוצר ובהרצתו. אם המציע חושש שהלקוח "ימשוך זמן" מטעמים שאינם רלוונטיים, הוא מוזמן לנסח סייגים וגבולות בהצעתו.
כל עוד לא אין קבלה, הבעלות נשארת בידי הספק כמקובל.

שאלה: אנא ציינו מועדים לאבני דרך במכרז כגון מועד אספקת היחידות הרובוטיות. המידע חשוב להערכות היצרנים.

תשובה: המציע הוא שמתבקש להציע לוחות זמנים (סעיף 3.1 בפרק ג'). לוחות הזמנים תלויים במציעים ובהצעותיהם. 

שאלה: האם ניתן יהיה להתקין שרת לרובוט במתחם בית החולים במטרה לקבל חיווים מהרובוט ובכך לספק שירותי תחזוקה ותיקונים ברמה גבוהה?

תשובה: כן.
image1.png





